CELEX: C2007/095/92
Language: lt
Date: 2007-04-28 00:00:00
Title: Byla T-51/07 2007 m. vasario 22 d. pareikštas ieškinys byloje Agrar-Invest-Tatschl prieš Komisiją

28.4.2007   
            
            
               LT
            
            
               Europos Sąjungos oficialusis leidinys
            
            
               C 95/45
            
         2007 m. vasario 22 d. pareikštas ieškinys byloje Agrar-Invest-Tatschl prieš Komisiją
   
   (Byla T-51/07)
   (2007/C 95/92)
   Proceso kalba: vokiečių
   Šalys
   
      Ieškovė: Agrar-Invest-Tatschl GmbH (St. Andrä im Lavanttal, Austrija), atstovaujama advokato O. Wenzlaff
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. gruodžio 4 d. atsakovės sprendimo C(2006) 5789 galutinis (REC 05/05) 1 straipsnio 2 dalį ir 1 straipsnio 3 dalį.
            
         
               —
            
            
               Įpareigoti atsakovę priimti sprendimą, kad turi būti atsisakyta vėliau į apskaitą įtraukti 110 937,60 euro importo muitus už ieškovės nuo 2002 m. birželio 26 d. iš Kroatijos importuotą cukrų, dėl kurio buvo pateiktas 2005 m. birželio 10 d. Austrijos Respublikos prašymas.
            
         
               —
            
            
               Nepatenkinus antrojo reikalavimo, įpareigoti atsakovę priimti sprendimą, kad turi būti atsisakoma išieškoti 110 937,60 euro importo muitus už ieškovės nuo 2002 m. birželio 26 d. iš Kroatijos importuotą cukrų, dėl kurio buvo pateiktas 2005 m. birželio 10 d. Austrijos Respublikos prašymas.
            
         Ieškinio pagrindai ir pagrindiniai argumentai
   Ieškovė ginčija 2006 m. gruodžio 4 d. Komisijos sprendimą C(2006) 5789 galutinis dėl jame padarytos išvados, kad, viena vertus, tam tikros importo muitų sumos vėlesnis įtraukimas į apskaitą yra nepateisinamas, kad, kita vertus, kitos importo muitų sumos vėlesnis įtraukimas į apskaitą yra pateisinamas ir kad tam tikru atveju atsisakymas išieškoti šiuos muitus yra nepateisinamas (Austrijos Respublikos prašymas).
   Šiame Austrijos Respublikai skirtame sprendime Komisija, taikydama Reglamentą (EEB) Nr. 2913/92 (1) (toliau — Bendrijos muitinės kodeksas) ir Reglamentą (EEB) Nr. 2454/93 (2), padarė išvadą, kad turi būti atsisakyta vėlesnio 110 937,60 euro importo muitų už ieškovės atliktas importo operacijas įtraukimo į apskaitą ir kad atsisakymas išieškoti šiuos importo muitus yra nepateisinamas.
   Grįsdama ieškinį, ieškovė tvirtina, kad ginčijamas sprendimas yra neteisėtas, nes atsisakymo vėliau įtraukti į apskaitą pagal Bendrijos muitinės kodekso 220 straipsnio 2 dalies b punktą ir atsisakymo išieškoti vėliau pritaikytus importo muitus pagal Bendrijos muitinės kodekso 239 straipsnį sąlygos yra išpildytos.
   
      (1)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, p. 1).
   
      (2)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, p. 1).